open-index/open-wikipedia-markdown huggingface dataset:
ויויאן מינג

**ויויאן ל'אקווייר** **מינג** (נולדה ב-19 באוקטובר 1971) היא מדענית מוח תאורטית ומומחית לבינה מלאכותית אמריקאית. בשנת 2017 היא נבחרה לאחת ממאה נשים משפיעות על ידי ה-BBC, וכאחת המנהיגות המשמעותיות בקהילת הלהט"ב על ידי פייננשל טיימס.

## השכלה וקריירה מוקדמת
מינג דיברה רבות על המאבק האקדמי שלה בתחילת חייה, מה שהוביל אותה בסופו של דבר לעזוב את האוניברסיטה. לאחר שנאבקה בדיכאון, ניסיון התאבדות והיותה חסרת בית היא חזרה כעבור עשר שנים וקיבלה תואר ראשון בהצטיינות במדעי המוח הקוגניטיביים מאוניברסיטת קליפורניה בסן דייגו בשנת 2000. מינג זכתה בתואר שני (2003) ובתואר דוקטור (2006) בפסיכולוגיה באוניברסיטת קרנגי מלון, במקביל לתוכנית למדעי המוח החישוביים במרכז לבסיס העצבי של הקוגניציה. היא זכתה במלגה לפוסט-דוקטורט באוניברסיטת סטנפורד ובאוניברסיטת ברקלי, שם כיהנה מאוחר יותר כמדענית מחקר וחוקרת אורחת.

## קריירה
מינג הייתה מעורבת בארגונים שונים המאתגרים מדיניות חינוך ובריאות. היא הקימה את צוות החשיבה סוקוס, שמתייעץ על בינה מלאכותית, מדעי המוח ורפורמת חינוך. היא הוכיחה כי למדדים המשמשים לעבודה השפעה מוטעה על הצלחת מקום העבודה. היא עבדה עם Accenture על האופן שבו הם יכולים להכשיר את הצוות להיות יצירתי יותר.

מינג פרסמה מחקרים על AI בחינוך ויצרה את "Muse", כלי מבוסס למידת מכונה להורים. כלי זה כולל המלצות על פעילויות מבוססות מחקר לתמיכה ביצירתיות, מוטיבציה ואינטליגנציה רגשית של צעירים. היא הובילה מחקר שהראה כי מבנים פסיכולוגיים כגון מטה -קוגניציה, יכולת חברתית-רגשית, יצירתיות וסקרנות משפיעים באופן משמעותי על תוצאות חיים ארוכות טווח כמו בריאות, פרודוקטיביות, השגת חינוך ושביעות רצון מחיים.

### מעורבות והכרה ציבורית
במאי 2017 מינג העבירה שיחת TED על איך להפוך לאדם טוב יותר. היא דיברה על למידת מכונה באוניברסיטת Singularity בברזיל. היא דיברה על בינה מלאכותית ורשתות עצביות באקדמיה האירי המלכותית ובחברה המלכותית בשנת 2018. היא הופיעה בפודקאסט של מגזין *PC*. היא הופיעה ברדיו BBC 4 וב-NPR

## קישורים חיצוניים

## הערות שוליים

קטגוריה:מדעניות מוח אמריקאיות
קטגוריה:מדעני מוח אמריקאים
קטגוריה:בעלי תואר דוקטור מאוניברסיטת קרנגי מלון
קטגוריה:בוגרות אוניברסיטת קליפורניה בסן דייגו
קטגוריה:בוגרי אוניברסיטת קליפורניה בסן דייגו
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
מחטי אורן

"**מחטי אורן**" (1977) היא שרשרת, שעיצבה האמנית הישראלית אסתר קנובל.
## תיאור
התכשיט "מחטי אורן" נוצר בשנת 1977. באותה עת שהתה קנובל בלונדון במסגרת לימודי תואר שני בקולג' המלכותי לאמנות. הוא עשוי מחוט אלומיניום מגלוון, עם טקסטורות וצבעים המדמים מחטים של אורן. מבנה זה משחזר מבנה של "עלה מחטי של אורן הנסגר אל תוך נרתיקו. מחיבור של לולאות כאלו נוצרת שרשרת פשוטה, כמו שהרכבנו בהיותנו ילדים בחורשת אורנים".

הבחירה באלומיניום מגלוון, חומר שזוהה עם עיצוב תעשייתי באותן השנים, היה ביטוי לבדיקה וערעור של גבולות שדה הצורפות. מבנה הלולאה היה המשך לעיסוקה של קנובל במבנה של סיכת ביטחון כבסיס לעיצוב תכשיטים, זאת על רקע תרבות הפאנק שהתפתחה באותה עת בלונדון.

עותק של השרשרת מצוי באוסף מוזיאון ישראל.

## הערות שוליים

קטגוריה:אסתר קנובל
קטגוריה:מוזיאון ישראל: עיצוב
קטגוריה:מוצרי עיצוב ישראלים
קטגוריה:יצירות משנת 1977
קטגוריה:טבע באמנות
קטגוריה:תכשיטים
Sun Goes Down (שיר של ליל נאז X)

**Sun Goes Down** הוא סינגל שהוקלט על ידי הראפר והזמר האמריקאי ליל נאז X. השיר יצא לאור ב-21 במאי 2021, על ידי חברת התקליטים קולומביה רקורדס, כסינגל השני מתוך אלבום הבכורה שלו, *[[Montero (אלבום)|Montero]]*.

## רקע והכרזה
ב-3 במאי 2021 הודיע ליל נאז X כי יבצע את "Montero (Call Me by Your Name)" ושיר חדש נוסף בסאטרדיי נייט לייב ב-22 במאי 2021. ב-13 במאי הוא חשף את שם השיר, תאריך צאתו ועטיפתו ברשתות החברתיות. בעטיפה הוא נראה יושב בשמיים בחליפה סגולה. ב-16 במאי, כתב ליל נאז X בעמוד הטוויטר שלו כי הקליפ יתאר אותו חוזר אחורה בזמן כדי לרומם את האני הפנימי שלו ואת יציאתו מהארון, וכי זה "ממש מיוחד" בעיניו.

## מילים
השיר הולך בעקבות הסינגל הקודם שלו, "Montero (Call Me by Your Name)", המכיל נושאים הומוסקסואליים בולטים. לאורך כל השיר. ליל נאז X מתאר את תחושת חוסר ההשתלבות עם בני גילו שחווה בילדותו, וציין כי קהל המעריצים של ניקי מינאז' ברשתות החברתיות הוא המקום היחיד בו הרגיש שהוא שייך. עוד הוא מתאר את מאבקיו בבריונות והשלמה עם מיניותו, ובפזמון השיר הוא שר על מחשבות אובדניות.

## וידאו קליפ
הווידאו קליפ של השיר שודר בבכורה ב-21 במאי 2021, סמוך לצאתו של הסינגל עצמו. הקליפ מתחיל בליל נאז X המתואר במדיטציה מעל אגם עם תפאורה גלקטית לבוש בלבן ומניפולת מים בידיו. בנוסף, הוא מרפרף בזיכרונות מהעבר, כולל קליפים לשיריו הקודמים. לאחר מכן, הוא נכנס לבית הספר התיכון שלו, תחילה בעבודתו במסעדת המזון המהיר, ומאוחר יותר הוא מתפלל בחדר השינה שלו לאלוהים כדי להסיר את מחשבותיו ההומוסקסואליות. מאוחר יותר, הקליפ חותך לריקוד נשף, שבו האני המתבגר שלו נאבק להשתלב, לפני שעזב להתחבא בשירותים כדי לבכות. לאחר שהוא מסתכל על עצמו במראה, האני המבוגר שלו מופיע מאחוריו, מעניק לו יד תומכת, ומוביל אותו חזרה לנשף, שם הוא נהיה הרבה יותר נינוח ורוקד עם חבריו.

## היסטוריית יציאות לאור

## קישורים חיצוניים

## הערות שוליים

קטגוריה:שירי ליל נאז X
קטגוריה:שירים באנגלית
קטגוריה:שירים שנכתבו על ידי עומר פדי
קטגוריה:שירים שהופקו על ידי עומר פדי
קטגוריה:שירי להט"ב
קטגוריה:שירים על בריונות
קטגוריה:שירים על השמש
קטגוריה:שירי פופ פאנק
קטגוריה:סינגלים בהוצאת קולומביה רקורדס
אצטדיון מטאור (ז'וקובסקי)

**אצטדיון מטאור** הוא אצטדיון רב תכליתי בעיר ז'וקובסקי בפרברי מוסקבה שברוסיה, המשמש בעיקר למשחקי כדורגל, בייחוד עבור משחקי הליגה השנייה ברוסיה. הוא משמש גם לתחרויות אתלטיקה ומשמש כמגרשן הביתי של קבוצות הכדורגל סאטורן-2 וקרסאווה. האצטדיון יכול להכיל עד 7,500 צופים.

## קישורים חיצוניים

* אתר רשמי
## הערות שוליים

קטגוריה:מחוז מוסקבה: מבנים
מטאור (ז'וקובסקי)
Chosen (שיר)

"**Chosen**" (בעברית: "**נבחר**") הוא הסינגל הראשון של להקת הרוק האיטלקית מונסקין. את השיר הוציאה לאור חברת התקליטים סוני מיוזיק אנטרטיינמנט, ב-24 בנובמבר 2017, והוא נכלל במיני-אלבום הראשון של הלהקה, *[[Chosen]]*.

את השיר, היצעה הלהקה לראשונה בשלב המיונים של הגרסה האיטלקית לאקס פקטור. ב-23 בנובמבר 2017, ביצעה אותו שוב בפרק החמישי של שלב ההופעות החיות. הווידאו קליפ של השיר פורסם ב-13 בדצמבר 2017, בערוץ היוטיוב הרשמי של הלהקה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2017
קטגוריה:סינגלי בכורה מ-2017
קטגוריה:שירי מונסקין
קטגוריה:שירים באנגלית
קטגוריה:סינגלים בהוצאת סוני מיוזיק
קטגוריה:סינגלים בהוצאת RCA רקורדס
Morirò da re

"**Morirò da re**" (בעברית: "**אני אמות כמו מלך**") הוא סינגל שהוקלט על ידי להקת הרוק האיטלקית מונסקין. את השיר הוציאה לאור חברת התקליטים סוני מיוזיק אנטרטיינמנט, ב-23 במרץ 2018, והוא נכלל באלבום הבכורה של הלהקה, *[[Il ballo della vita]]*. הווידאו קליפ של השיר פורסם בערוץ היוטיוב הרשמי של הלהקה ב-26 במרץ 2018.

## מקומי שיא

## נתוני מכירות

## קישורים חיצוניים

## הערות שוליים

קטגוריה:שירי מונסקין
קטגוריה:שירים באיטלקית
קטגוריה:שירים על מוות
קטגוריה:שירים על מלכים
קטגוריה:סינגלים בהוצאת סוני מיוזיק
קטגוריה:סינגלים בהוצאת RCA רקורדס
Nous Les Amoureux

"**Nous les amoureux**" (בתרגום חופשי לעברית: "אנחנו, האוהבים") היה השיר הזוכה באירוויזיון 1961, שבוצע עבור לוקסמבורג על ידי הזמר הצרפתי ז'אן-קלוד פסקל.

השיר היה הארבעה-עשר בסדר ההופעה (אחרי דריו קמפוטו שייצג את דנמרק עם השיר "Angelique" ולפני האליסונים שייצגו את הממלכה המאוחדת עם השיר "?Are You Sure"). עם סיום ההצבעה הוא זכה ב-31 נקודות, המקום הראשון מבין 16 מדינות.

השיר מספר את סיפור האהבה הנכזבת בין הזמר לאהבתו (). המילים נמשכות ומדברות על האופן בו היחסים שלהם נדחים על ידי אחרים אך סוף סוף יתאפשרו (). בהמשך הסביר פסקל כי השיר עוסק במערכת יחסים הומוסקסואלית ובקשיים העומדים בפניהם. מכיוון שנושא זה היה נחשב לשנוי במחלוקת בראשית שנות ה-60, הטקסטים אינם חד משמעיים ואינם מתייחסים למגדר של זוג האוהבים. זה איפשר להסתיר את המסר האמיתי של השיר, שלא הובן כך על ידי הציבור הרחב באותה תקופה.

התחרות חרגה מזמן השידור שהוקצב לה, ולכן הביצוע החוזר של השיר לאחר הזכייה לא שודר בבריטניה.

השיר נכלל בפסקול של פרק 6 בעונה 2 של הסדרה שירות חשאי מאוד.

## קישורים חיצוניים

* אתר האירוויזיון הרשמי, היסטוריה לפי שנה, 1961
* מידע מפורט ומילים, The Diggiloo Thrush, "Nous les amoureux"

## הערות שוליים

קטגוריה:שירים שזכו באירוויזיון
קטגוריה:שירי אירוויזיון 1961
קטגוריה:שירי לוקסמבורג באירוויזיון
קטגוריה:שירי להט"ב
אבישג רבינר

**אבישג רבינר** (נולדה ב-1 באוגוסט 1971) היא סופרת ומרצה.

## ביוגרפיה

רבינר נולדה וגדלה בגדרה ועסקה תקופה בדוגמנות ומשחק, היא בעלת תואר ראשון בקולנוע ותיאטרון ותואר M.A בתקשורת מאוניברסיטת תל אביב.

היא הופיעה בתפקיד אורח בקומדיה "פאזל" וכמו כן הופיעה בסדרה "כסף קטלני", היא גילמה את מיקה, חברה של אסף בסדרה "טירונות".

ב-2003 שיחקה בסרט הסטודנטים "נסיעה טובה" ובסדרה "טיפול נמרץ", בשנה זו גם הוציאה ספר שכתבה "עלמה ומרתה". היא שיחקה בסדרה "כוכב הצפון".

יש לה חמישה ילדים אותם חינכה בחינוך ביתי היא החליטה לעשות זאת בעקבות חוויות אישיות שלה מכיתה א'.

כתבה חמישה ספרי ילדים.

## ספריה
* **עלמה ומרתה**, כתר, 2003 עורך שמעון אדף
* **ספור טעים**, עם עובד, 2007 ,עורכת דלית לב, מאיירת ליאורה גרוסמן

* **שיר ערש לילדה**, משכל 2008 עורך: חיים פסח
* **חמישה ילדים וחיים אחד**, עם עובד 2016 עורכת דלית לב, מאיירת אורטל אברהם-שורצנברג
* **חמישה ילדים על גלגלים**, משכל 2024, מאיירת אורטל אברהם-שורצנברג

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:טבעוניות ישראליות
קטגוריה:שחקני קולנוע וטלוויזיה ישראלים
קטגוריה:טבעונים ישראלים
קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1971
קטגוריה:ישראלים שנולדו ב-1971
קרסאווה (כדורגל)

ממוזער|דגל הקבוצה
**מועדון הכדורגל "קרסאווה"** (ברוסית: **Футбольный клуб «Красава»**) היה מועדון כדורגל מקצועני רוסי מהעיר ז'וקובסקי שבמחוז מוסקבה, שהתמודד בליגת הכדורגל המקצוענית של רוסיה, השלישית בחשיבותה במבנה ליגות הכדורגל ברוסיה בעונת 2021/2022.

המועדון הוקם ביוזמתו של הכדורגלן והבלוגר יבגני סאבין.
## היסטוריה
בדצמבר 2020 יבגני סאבין הודיע על הקמת מועדון כדורגל מקצועני בשם "קרסאווה", על שם ערוץ היוטיוב הפופולרי שלו. ב-13 בפברואר 2021 פורסם שיורי סיומין ישמש כמאמן-יועץ. ב-20 בפברואר פורסם שהמועדון יתבסס בעיר אודינצובו שבפרברי מוסקבה.

ברם, ב-14 במאי נודע שהקבוצה עברה לעיר ז'וקובסקי וכי תארח את משחקיה באצטדיון מטאור בעיר, כאשר מחנה האימונים של הקבוצה ימוקם במתחם הספורט של ברוניצי, ההחלטה לעבור מאודינצובו הגיע לאחר שסאבין השתתף באירוע לציון יום הניצחון על הנאצים שנערך בעיר והתברר שנערך בחסות מפלגת רוסיה המאוחדת והבלוגר ראה בכך הטיה פוליטית לא תקינה עבורו. ב-18 במאי 2021 הקבוצה קיבלה רישוי השתתפות בליגה המקצוענית לעונת 2021/22. הקבוצה שיחקה בליגה במשך עונה אחת והעפילה עד לשלב 64 האחרונות בטורניר הגביע הרוסי בכדורגל 2021/2022. במאי 2022, נאסר עליה מלהשתתף בעונת 2022/2023 בליגה הלאומית השנייה, לאחר שבעליה יבגני סאבין ביקר את הרשויות בעקבות הפלישה הרוסית לאוקראינה.

## קישורים חיצוניים

## הערות שוליים

קטגוריה:קבוצות כדורגל רוסיות
קטגוריה:מחוז מוסקבה: מועדוני כדורגל
כריש סיגנתוס

**כריש סיגנתוס** (שם מדעי: *Carcharhinus signatus*) הוא מין של דג סחוס במשפחת הכרישיים, החי במימי האוקיינוס האטלנטי בעומק 50 עד 600 מטרים מפני הים, כשלרוב הוא מצוי בימים במים עמוקים ובלילות מצוי במים רדודים יותר.

כריש זה מגיע לאורך ממוצע של 2 מטרים אך יכול להגיע לאורך 2.8 מטרים ומשקל של 76.7 קילוגרם. הוא בעל קשקשים אפורים כהים עד כחולים ולעיתים גם חומים כשהבטן בהירה יותר. העיניים ירוקות וגדולות, מאפשרות לבעליהם לראות היטב בחשיכה, החוטם ארוך והלסתות קצרות ומכילות שיניים מעוקלות פנימה ומחודדות מאוד. סנפירי החזה קצרים יחסית ומסתיימים במשולש מחודד וסנפיר הגב הקדמי קטן גם הוא. נקבת הכריש משריצה צאצאים חיים, לרוב 12 עד 18.

הכריש מצוי לאורך חופים ומדפי יבשות לאורך האוקיינוס האטלנטי הטרופי והממוזג שבין סנגל לנמיביה במזרח ובין מסצ'וסטס לארגנטינה, לרבות הים הקריבי ומפרץ מקסיקו במערב, כשהוא נפוץ בעיקר לחופי פלורידה. דיווחים לא מאומתים נצפו גם בפנמה לחופי האוקיינוס השקט.

הכריש ניזון במרדף אחרי דגי גרם שונים כמו מקרל, קיפוניים, דאוניים, כפחניים ודקריים וכן דיונונים וסרטנים פלגיים. לרוב הכריש צד במשך הלילה, כשהוא משתמש בעיניו הגדולות לראיית טרף בחשיכה.

הוא מצוי בסכנת הכחדה עקב דיג יתר לטובת מרק כרישים ושימוש בכבד שלו.

## קישורים חיצוניים

## הערות שוליים

קטגוריה:בעלי חיים שתוארו ב-1868
קטגוריה:טקסונים שתוארו בידי פיליפ פואיי
קטגוריה:כרישיים
קטגוריה:מגה-פאונה של האוקיינוס האטלנטי
כריש ג'אווה

**כריש ג'אווה** (שם מדעי: *Carcharhinus amboinensis*) הוא מין של כריש במשפחת הכרישיים, החי לאורך האוקיינוסים הטרופיים בין מזרח האוקיינוס האטלנטי עד האזור האינדו-פסיפי וחופי אוסטרליה ומערב האוקיינוס השקט בעומק של עד 150 מטרים, לרוב בחופים ומדפי יבשה במים עכורים עם קרקעית רכה. הוא קיבל את שמו מאחר שהתגלה לראשונה באמבון שבאינדונזיה.
## מאפיינים
כריש ג'אווה מגיע לאורך של 1.9 עד 2.5 מטרים כשהאורך המרבי מגיע ל-2.8 מטרים. ובמראהו מזכיר מעט את הכריש השורי במספר מאפיינים ביניהם הגוף הכבד, סנפירי הגב דומים והלסתות קצרות ורחבות. עם זאת הוא הרבה פחות תוקפני לבני אדם. צבעו של הכריש אפור-כחלחל בחלקו העליון ולבן בחלק התחתון עם פס לבן חלש לאורך הזנב ולצד סנפירי האגן. מספר פרטים שלו התגלו כלבקנים, דבר נדיר ביותר אצל כרישים.

הכריש נמצא לאורך חופי כל היבשות המזרחיות, מכף ורדה וסנגל לניגריה ונמיביה וגם לחופי קרוטונה, איטליה במזרח האוקיינוס האטלנטי, דרך חופי דרום אפריקה, מדגסקר, סיישל ומאוריציוס וצפונה למזרח אפריקה, חצי האי ערב, המפרץ הפרסי, מרבית חופי דרום אסיה ודרום-מזרח אסיה עד גינאה החדשה וצפון אוסטרליה באוקיינוס ההודי ומהפיליפינים ודרום סין עד מזרח גינאה החדשה, מערב אוסטרליה וחלק ממיקרונזיה במערב האוקיינוס השקט. לעיתים הכריש נכנס לשפכי נהרות אך בתדירות פחותה בהרבה משל הכריש השורי.

כריש זה הוא טורף-על המחפש טרף על קרקעית הים, אך יחטוף גם טרף השוחה קרוב לפני המים. הוא ניזון מדגים שונים כמו סוליתאים, רצועניים ומסריים וכן מסילוניות, מעשירי רגל וגם דגי סחוס שונים (תזונה נפוצה בעיקר אצל הכרישים בדרום אפריקה) כמו גלדניים, מלאכי ים, גיטרניים, טריגוניים, טחניים ואף מכרישים קטנים יותר. לעיתים הוא יאכל גם רכיכות שונות, נחשי ים, דולפינים ופגרי לווייתנים.

הכריש נחשב למסוכן לאדם עקב גודלו ודמיונו לכריש שורי, אך לא ידוע על תקיפות שלו. עם זאת הוא מכיל לעיתים סיגואטרה שגרמה במדגסקר להרעלה של 500 אנשים שאכלו מבשרו.

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
קטגוריה:מגה-פאונה ימית
קטגוריה:דגים: טורפי-על
מרכז קנברה לתקשורת חלל עמוק

**מרכז קנברה לתקשורת חלל עמוק** (באנגלית: **Canberra Deep Space Communication Complex**, בראשי תיבות: **CDSCC**) הוא מרכז תקשורת רדיו ורדיו־טלסקופים, הנמצא בשמורת הטבע טידבינביליה שבטריטוריית הבירה האוסטרלית, קנברה שבאוסטרליה. המרכז מנוהל על ידי ארגון המחקר המדעי והתעשייתי של חבר העמים (CSIRO) ומשמש בעיקר למעקב ותקשורת עם משימות חלל. המרכז משמש כחלק מרשת החלל העמוק, המתופעלת על ידי המעבדה להנעה סילונית עבור נאס"א, ונחשב אחד משלושה מרכזים מסוגו בעולם (השניים האחרים הם מרכז גולדסטון לתקשורת חלל עמוק בקליפורניה ומרכז מדריד לתקשורת חלל עמוק בספרד).

במרכז קיימות 5 אנטנות:
* DSS-34 - בקוטר 34 מטר, נבנתה ב־1997, מסוג Beam waveguide antenna.
* DSS-35 - בקוטר 34 מטר, הופעלה בסוף 2014 ונפתחה רשמית במרץ 2015.
* DSS-36 - בקוטר 34 מטר, צלחת הותקנה באוגוסט 2015. מבצעית בסוף 2016 ונפתחה רשמית ב־3 בנובמבר 2016.
* DSS-43 - בקוטר 70 מטר, נבנה במקור בקוטר של 64 מ' בשנת 1973 והוגדל בשנת 1987. זו האנטנה הפרבולית הגדולה ביותר בחצי הכדור הדרומי. האנטנה שוקלת יותר מ־3000 טון ומסתובבת על שכבת שמן בעובי של 0.17 מ"מ. משטח הרפלקטור בנוי מ־1,272 לוחות אלומיניום בשטח כולל של 4,180 מ"ר. ב־2020, הטלסקופ שודרג ליכולת שידור וקליטה משופרים עבור גשושיות חלל עמוק כדוגמת וויאג'ר 2.
* DSS-49 - בקוטר 64 מטר, טלסקופ רדיו במצפה הכוכבים פארקס, המסוגל לספק תמיכה, אם כי הוא מקלט בלבד ואינו מסוגל לשדר.

עלות CDSCC היא כ־20 מיליון דולר בשנה להפעלה, והיא ממומנת על ידי נאס"א.

## היסטוריה
170px|ממוזער|ימין|מפת שמורת טידבינבלה. האתר מסומן בכוכב האדום.
באמצע שנות ה־60 של המאה ה־20, נאס"א הקימה שלוש תחנות מעקב בטריטוריה של בירת אוסטרליה:
* תחנת המעקב טידבינביליה (ידוע כיום בשם CDSCC) – נפתחה בשנת 1965 והיא תחנת המעקב היחידה של נאס"א באוסטרליה שעדיין פועלת. במהלך תוכנית אפולו, טידבינביליה שימשה למעקב אחר רכב הנחיתה הירחי אפולו.
* תחנת המעקב בעמק אורורל () נפתחה במאי 1965 במה שהוא כיום חלק מהפארק הלאומי נמדג'י. תפקידה היה תמיכה בלוויינים, אם כי היא תמכה גם במשימת אפולו־סויוז בשנת 1975. היא נסגרה בשנת 1985.
* תחנת מעקב קריק () נפתחה בשנת 1967 ונבנתה בעיקר כדי לתמוך במשימות אפולו, בעיקר תקשורת עם מודול הפיקוד של אפולו. לאחר ביטול תוכנית אפולו התחנה תמכה בסקיילאב עד פתיחתה המחודשת בשנת 1979, כאשר התחנה הצטרפה לרשת החלל העמוק בתמיכה בתוכניות וויאג'ר וויקינג. בשנת 1981 נסגרה התחנה והאנטנה שלה בגודל 26 מ' הועברה ל־CDSCC והפכה לכינוי תחנת החלל העמוק 46. לאחר הסרת האנטנה שאר המתקן פורק. היסוד שלה, דרך הגישה ואזור החניה הם כל מה שנותרו מהמתקן.

## קישורים חיצוניים

*  
* אתר האינטרנט הרשמי של האתר בארגון CSIRO 
*  
*  
*  

קטגוריה:רדיו-טלסקופים
קטגוריה:אוסטרליה: מדע וטכנולוגיה
קטגוריה:יחסי אוסטרליה – ארצות הברית
קטגוריה:נאס"א: מתקנים
Torna a casa

"**Torna a casa**" (בעברית: "**חזור הביתה**") הוא סינגל שהקולט על ידי להקת הרוק האיטלקית מונסקין. את השיר הוציאה לאור חברת התקליטים רוקי של סוני מיוזיק אנטרטיינמנט ב-28 בספטמבר 2018, והוא נכלל באלבום הבכורה של הלהקה, *[[Il ballo della vita]]*. הסינגל הגיע למקום הראשון במצעד הסינגלים האיטלקי. הווידאו קליפ של השיר פורסם בערוץ היוטיוב הרשמי של מונסקין ב-1 באוקטובר 2018.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מונסקין
קטגוריה:שירים באיטלקית
קטגוריה:סינגלים שהגיעו למקום הראשון באיטליה
קטגוריה:סינגלים בהוצאת סוני מיוזיק
קטגוריה:סינגלים בהוצאת RCA רקורדס
פורמולה 1 עונת 1981

**עונת 1981** הייתה העונה השלושים ושתיים של אליפות הפורמולה 1, שאורגנה על ידי הפדרציה הבינלאומית לרכב (FIA). העונה הייתה הראשונה שנקראה בשם "אליפות העולם בפורמולה 1" שהחליפה את "אליפות העולם לנהגים" ו"אליפות העולם ליצרנים". הקבוצות נדרשו לרשום נהגים לעונה כולה ולא לכל מרוץ בנפרד, נקבעו סדרה של כללים אחידים לכל המרוצים ו-FIA קבעה מתן פרסים כספיים בכל המרוצים בעונה.

נלסון פיקה זכה באליפות בפעם הראשונה. קבוצתו, ויליאמס, זכתה באליפות בפעם השנייה ברציפות.

## המרוצים בעונה

### שינויים בלוח המרוצים
* גרנד פרי דרום אפריקה תוכנן להתקיים ב-7 בפברואר כחלק מהאליפות. בשל המאבקים בין הפדרציה לספורט (FISA) להתאחדות היצרנים (FOCA) המרוץ התקיים כמרוץ שלא נכלל בסבב בו השתתפו רק מכוניות עם מנועים מתוצרת חברת פורד.
* גרנד פרי ארצות הברית תוכנן להתקיים במסלול גלן וטקינס ב-4 באוקטובר. קשיים פיננסיים של הנהלת המסלול הובילו לביטולו.

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו תוצאות כל המרוצים בעונה.

### אליפות הנהגים

### אליפות היצרנים
[ממוזער|[ויליאמס F1|ויליאמס זכתה באליפות היצרנים עם דגם FW07C]]
ממוזער|ברבהאם סיימה שנייה באליפות היצרנים עם דגם BT49C
[ממוזער|[רנו בפורמולה 1|רנו סיימה שלישית באליפות היצרנים עם דגם RE30]]

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

## הערות שוליים

קטגוריה:עונות בפורמולה 1
קטגוריה:1981 בספורט
גלוגובק

**גלוגובק** (בפולנית: **Głogówek** ; גרמנית: **Oberglogau**, צ'כית: **Horní Hlohov**, שלזית: **Gogōwek**) היא עיירה היסטורית קטנה בדרום מערב פולין. היא ממוקמת על נהר אוסובלוגה , במחוז אופולה, בשלזיה. העיר שוכנת כ־35 קילומטרים מעיר בירת המחוז אופולה, ונמצאת כ־10 קילומטרים מהגבול הצ'כי. מקור השם של העיירה במילה הפולנית גלוג-głóg, שפירושה שיח העוזרר. הצמח גדל באזור בצפיפות רבה כשהעיירה הוקמה. העיירה ידועה בזכות המבנים ששרדו בה מימי הביניים, כיכר השוק ומונומנטים אדריכליים רבים.

בשנת 2009, העיירה קבלה על עצמה באופן רשמי, להיות עיירה דו לשונית פולנית וגרמנית, כי מיעוט גרמני משמעותי נותר באזור לאחר שחלק גדול של משלזיה הועבר לפולין בסוף מלחמת העולם השנייה.

## קהילת יהודי גלוגובק

**[[קהילת יהודי גלוגובק]]** התקיימה בעיירה גלוגובק שבדרום פולין. יהודים התגוררו בעיירה עוד לפני שנת 1349. בשנת 1880 הגיעה הקהילה היהודית לגודלה המרבי שעמד על 170 נפש. בשנת 1933 עם עליית היטלר והמפלגה הנאצית לשלטון ובשואה נפגעה הקהילה קשות ולא התאוששה יותר.

## ערים תאומות
* 
* 

## קישורים חיצוניים

* 
* קהילת יהודי גלוגובק באתר השטאטל הווירטואלי 
* 

## הערות שוליים

קטגוריה:אופולה (פרובינציה): ערים
תחרות המועמדים 2022

**[[תחרות המועמדים]] 2022** הייתה טורניר שחמט, שקבע מי יתמודד באליפות העולם בשחמט 2023 נגד אלוף העולם המכהן באותה עת, מגנוס קרלסן. התחרות התקיימה בין ה־16 ביוני 2022 ל־5 ביולי 2022 ב שבמדריד והתקיימה באותה מתכונת כמו התחרויות הקודמות. 8 משתתפים התמודדו האחד נגד השני גם בלבן וגם בשחור, סה"כ 14 סיבובים. בכל יום התקיים משחק אחד ולאחר כל שלושה משחקים היה יום מנוחה. המנצח בתחרות היה יאן נפומניאשצ'י סגן אלוף העולם, שזכה גם בתחרות המועמדים בשנת 2021.

לאחר התחרות, הכריז אלוף העולם הנוכחי, מגנוס קרלסן שלא ישתתף באליפות העולם בשחמט בשנת 2023, ולא ינסה להגן על התואר. המשמעות הייתה ששני המקומות הראשונים בתחרות המועמדים, צפויים היו להתמודד ביניהם על תואר אלוף העולם. במקום השני הגיע דינג לירן לאחר שניצח את נקמורה בסיבוב האחרון במשחק, שקבע מי מביניהם יסיים שני.

## משתתפים
הקריטריונים להעפלה לטורניר:

# המפסיד באליפות העולם בשחמט 2021 בין מגנוס קרלסן ויאן נפומניאשצ'י.
# טיימור רג'אבוב, העפיל לתחרות המועמדים 2020 וביקש לדחות את התחרות בעקבות מגפת הקורונה. לאחר שהתחרות לא נדחתה הוא פרש ממנה.
# השניים הראשונים בגביע העולם בשחמט 2021.
# שני המדורגים הגבוהים ביותר בתחרות השווייצרית הגדולה של פיד"ה 2021, שלא העפילו בקריטריונים הקודמים.
# שני המדורגים הגבוהים ביותר בגרנד פרי 2022, שלא העפילו בקריטריונים הקודמים.

ההבדל העיקרי מדרכי ההעפלה לתחרויות המועמדים הקודמות הוא שלא היה קריטריון לפי מד כושר, ולא היה כרטיס חופשי למארגנים. בסופו של דבר בגלל ההשעיה של קריאקין, היה כרטיס אחד שנקבע לפי מד כושר.

### העפלה לפי דירוג
במקור, לתחרות הנוכחית לא היו אמורים להגיע לפי דירוג. אולם, בעקבות הבעת תמיכה של סרגיי קריאקין ברשתות החברתיות בפעולותיו של ולדמיר פוטין בפלישה הרוסית לאוקראינה, הוועדה האתית של פיד"ה השעתה אותו במשחקים שמזכים בדירוג פיד"ה לשישה חודשים. בעקבות ההשעייה, קריאקין לא יוכל להשתתף בתחרות המועמדים. לפי התקנון, המחליף יהיה המדורג הגבוה ביותר לפי דירוג פיד"ה במאי 2022 וששיחק לפחות 30 משחקים ב־12 החודשים שקדמו למועד הקובע. בעת ההודעה הזו המדורג הגבוה ביותר שלא העפיל הוא השחמטאי הסיני דינג לירן אולם מחודש יוני 2021 ועד מרץ 2022 הוא שיחק רק 4 משחקים, בגלל בעיות ביציאה מסין בגלל מגפת הקורונה. כך שעל מנת לעלות לתחרות המועמדדים הוא היה צריך לשחק לפחות 26 משחקים בחודשים מרץ-אפריל. בעקבות זאת, ארגנה התאחדות השחמט של סין 3 תחרויות שונות בהם השתתף לירן וכך בין ה־27 במרץ ל־24 באפריל שיחק לירן 28 משחקים, כמשחק ליום במשך חודש.
בעקבות המשחקים לירן הגיע למד כושר של 2806 ודורג שני בעולם והמדורג הגבוה ביותר שלא העפיל מתחרויות האחרות. הערעור של קריאקין נדחה ולכן לירן יחליף אותו בתחרות המועמדים.

## מהלך התחרות

מקרא: השחקן מימין הוא המשחק בלבן. בסוגריים מופיע מספר הנקודות לפני תחילת הסיבוב.

## קישורים חיצוניים
* 

## הערות שוליים

קטגוריה:תחרויות שחמט ב-2022
2022
קטגוריה:תחרויות שחמט בספרד
קטגוריה:2022 בספרד
ליצ'פילד

**ליצ'פילד** (באנגלית: **Lichfield**) היא עיר בסטפורדשייר שבאנגליה. העיר ממוקמת צפונית לברמינגהאם, וידועה בשל קתדרלת ליצ'פילד. האוכלוסייה בעיר מונה כ-33,000 איש.

## היסטוריה
העדויות המוקדמות ביותר לקיום העיר מתוארכות לשנת 669 לספירה, כשהבישוף צ'ד ממרסיה הגיע למקום והעביר אליו את הבישופות מרפטון.

הצמיחה הגדולה של העיר החלה במאה ה-12 כשהבישוף רוג'ר די קלינטון החליף את קתדרלת העץ במבנה אבן וסלל בעיר רחובות שקיימים עד היום. במאה ה-18 העיר הפכה למרכז אינטלקטואלי ומשכה למקום משכילים רבים, בין היתר הסופרים דייוויד גריק וארסמוס דרווין, המשוררת אנה סיוורד וסמואל ג'ונסון, שכתב כי ליצ'פילד היא "עיר של פילוסופים".

רבים מהמבנים המקוריים בעיר, בעלי מאפיינים של אדריכלות ג'ורג'יאנית, עדיין קיימים במקום.

## בתים היסטוריים בעיר
* **בית ארסמוס דרווין** - בית בסגנון ג'ורג'יאני מהמאה ה-18 שהיה שייך לדרווין - רופא, מדען, בוטנאי, ממציא, משורר וסבו של צ'ארלס דרווין,
* **מוזיאון סמואל ג'ונסון** - המוזיאון מציג את חייו של ג'ונסון, סופר ומחבר ה"מילון השפה האנגלית" בשנת 1755, ואת החיים בעיר לאורך השנים. במקום מתקיימים אירועי תרבות שונים המציגים את היסטוריית העיר.
* **מרכז העתיקות של ליצ'פילד** - ממוקם בבית ויקטוריאני ומכיל אוספי עתיקות מקומיים.
* **המוזיאון הצבאי בליצ'פילד** - מכיל למעלה מ-10,000 פריטים היסטוריים.

## תושבים מפורסמים שנולדו במקום
* **[[אליאס אשמול]]** - עורך דין, כימאי, אנטיקווריאט (חוקר וחובב חפצים עתיקים), אח בלשכת הבונים החופשיים, וחבר החברה המלכותית.
* **[[סמואל ג'ונסון]]** - מבקר, משורר, מסאי, ביוגרף ומילונאי.
* **[[דייוויד גריק]]** - שחקן, מחזאי, מפיק תיאטרון ומנהל תיאטרון.
* **[[ארסמוס דרווין]]** - מדען, רופא, ממציא ומשורר.
* **[[תומאס דיי]]** - סופר ופעיל למען ביטול העבדות.
* **[[הלן בקסנדייל]]** - שחקנית תיאטרון וטלוויזיה.

## ערים תאומות
* 
* 

## קישורים חיצוניים

* 
* 

## הערות שוליים

קטגוריה:אנגליה: ערים
גביע העולם בשחמט 2021

**גביע העולם בשחמט 2021** הוא הטורניר ה־11 של גביע העולם בשחמט, שמארגן פיד"ה. זהו טורניר יחידים, שנערך לפי שיטת המפסיד יוצא. בתחרות השתתפו 206 שחמטאים והיא נערכה בין 10 ביולי 2021 ל־6 באוגוסט 2021 בסוצ'י שברוסיה. במקום הראשון זכה יאן-קשישטוף דודה, שניצח בגמר את סרגיי קריאקין בתוצאה ½ : ½1. השניים העפילו לתחרות המועמדים 2022. אלוף העולם, מגנוס קרלסן, סיים במקום השלישי.

## משתתפים
206 המשתתפים נבחרו במספר אופנים:
* אלוף העולם המכהן, מגנוס קרלסן
* אלופת העולם בשחמט לנשים, ג'ו ונג'ון
* ארבעת השחמטאים שהעפילו לחצי גמר גביע העולם בשחמט 2019
* אלוף העולם לנוער 2019
* 89 שחמטאים מתחרויות יבשתיות
* 13 השחמטאים עם ממוצע מד הכושר הגבוה ביותר שלא עלו לפי הקריטריונים הקודמים
* 91 התאחדויות לאומיות עם הדירוג הגבוה ביותר של 10 השחמטאים המובילים במדינה יכולים לבחור שחמטאי אחד שלא העפיל בקריטריונים הקודמים
* 4 שחמטאים על פי בחירת נשיא פיד"ה
* 2 שחמטאים על פי בחירת המארגנים.

## מבנה התחרות
בכל סיבוב שני השחמטאים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 30 דקות. כל מסע, מתחילת המשחק, מזכה בתוספת של 30 שניות. שני המשחקים משוחקים בשני ימים רצופים.
אם בתום שני המשחקים התוצאה היא שוויון, למחרת המשחק השני מתקיימים משחקים מהירים עד להכרעה. המשחקים המהירים משוחקים לפי הסדר הבא:
* שני משחקי שחמט מהיר בקצב של 25 דקות בתוספת של 10 שניות למסע.
* שני משחקי שחמט מהיר בקצב של 10 דקות בתוספת של 10 שניות למסע.
* שני משחקי בליץ בקצב של חמש דקות בתוספת של שלוש שניות למסע.
* משחק ארמגדון אחד, בו ללבן חמש דקות ולשחור ארבע דקות. תוספת של שלוש שניות למסע ניתנת החל מהמסע ה-61. במקרה של תיקו השחור זוכה.

המנצח בהתמודדות בכל סיבוב עולה לשלב הבא בתחרות והמפסיד מודח ממנה.

בסיבוב הראשון התמודדו 156 המועמדים עם מד הכושר הנמוך ביותר. 78 המנצחים ו־50 השחמטאים עם מד הכושר הגבוה ביותר התמודדו בסיבוב השני. ומהסיבוב הזה ואילך המנצחים מתקדמים לשלב הבא.

### העפלה לתחרות המועמדים
שני שחמטאים העפילו לתחרות המועמדים 2022: שני המדורגים הגבוהים ביותר בארבעת המקומות הראשונים מלבד קרלסן, נפומניאשצ'י וראג'בוב שכבר העפילו לתחרות המועמדים. מפני שאף אחד מהם לא העפיל לגמר שני העולים לגמר יאן-קשישטוף דודה וסרגיי קריאקין עלו לתחרות המועמדים.

בנוסף, כל העולים לרבע הגמר, מלבד העולים לגמר וקרלסן שכבר העפילו לתחרות המועמדים, העפילו לגראנד פרי 2022 שממנו הייתה הזדמנות גם כן להעפילו לתחרות המועמדים. העולים הם: אטיין בקרו, וידיט גוג'ראתי, ולדימיר פדוסייב, מוחמד אמין טבאטבאי וסם שנקלנד.

## פרסים

## סיבובים מוקדמים
### חלק 1

### חלק 2

### חלק 3

### חלק 4

### חלק 5

### חלק 6

### חלק 7

### חלק 8

### חלק 9

### חלק 10

### חלק 11

### חלק 12

### חלק 13

### חלק 14

### חלק 15

### חלק 16

## שמינית גמר עד הגמר

### מקום שלישי

### גמר

## קישורים חיצוניים

*  

## הערות שוליים

קטגוריה:תחרויות שחמט ברוסיה
2021
קטגוריה:תחרויות שחמט ב-2021
קטגוריה:2021 ברוסיה
קובי קרני

**קובי קרני** (נולד ב-1971) הוא קצין בדרגת תת-ניצב במשטרת ישראל המכהן כסגן מפקד מחוז הצפון.

## ביוגרפיה
קרני החל את שירותו במשטרת ישראל כלוחם במשמר הגבול. לאחר קורס קצינים שימש מדריך במגמת לוט"ר, סגן מפקד יחידת אלון, מפקד מתקן 302, מפקד פלוגה במג"ב איו"ש, מפקד פלוגה במג"ב ירושלים, קצין מתקנים ארצי, מפקדה הראשון של יחידת שחר 101 במג"ב חוף וב-2013 מונה לסגן מפקד תחנת זבולון.

באוקטובר 2014 מונה למפקד תחנת עכו, באוקטובר 2016 מונה למפקד תחנת זבולון ובמאי 2020 מונה לקצין אג"ם של מחוז חוף. באפריל 2021 מונה למפקד בסיס ההדרכה של משמר הגבול. במהלך המהומות בלוד מונה למפקד הכוח המשימתי של מג"ב שנשלח לעיר להשלטת הסדר.
בשנת 2023 מונה לתפקיד סגן מפקד המחוז הצפוני של משטרת ישראל.

קרני בעל תואר ראשון בהיסטוריה ומנהל עסקים ותואר שני בהיסטוריה. נשוי לאורית ואב לשלוש בנות. מתגורר עם משפחתו בכרמיאל.

## הערות שוליים

קטגוריה:שוטרי משמר הגבול
קטגוריה:תתי-ניצבים במשטרת ישראל
קטגוריה:המהומות בישראל (2021): אישים
קטגוריה:כרמיאל: אישים
קטגוריה:ישראלים שנולדו ב-1971
צילץ

**צילץ** (בפולנית: **Biała**, , בגרמנית: **Zülz**, בשלזית: **Biołŏ, Biołŏ Prudnickŏ**) היא עיירה קטנה בפולין, השוכנת בחלק הדרומי של פרובינציית אופולה במחוז פרודניק ליד הגבול עם צ'כיה. זהו המושב המינהלי של נפת צילץ. אוכלוסייתה מונה 2,426 תושבים (2019).

העיירה נוסדה במאה ה-13, על כן היא אחת העיירות העתיקות בפולין, והיסטורית היא הייתה חלק מדוכסות אופולה ומהאימפריה ההבסבורגית האוסטרית. במשך מאות שנים שכנה צילץ באוסטריה, פרוסיה, גרמניה ולאחר מלחמת העולם השנייה בפולין. מיעוט גרמני משמעותי מתגורר בסביבה. העיירה כוללת גם אנדרטאות אדריכליות רבות ומבנים היסטוריים.

## קהילת יהודי צילץ

מאז סוף המאה ה-14 התיישבו יהודים רבים בעיירה במיוחד ובעיירה ניסה. בניגוד ליישובים אחרים בהם היו קהילות יהודיות, בערי שלזיה, יהודי צילץ לא גורשו בסוף המאה ה-16. במאה ה-18 צילץ הפכה לעיירה היחידה בגרמניה שבה חיו יותר יהודים מאשר נוצרים (בשנת 1782 התגוררו בעיירה 961 נוצרים ו- 1,061 יהודים). תושבי צילץ היהודים שגשגו וחשו ביטחון, עד כדי כך שהם קראו לעירם בעברית "מקום צדק" או "עיר צדיקים".

## ערים תאומות
* 
* 
* 

## קישורים חיצוניים

* 
* 
* Zuelz, באתר "Destroyed German Synagogues and Communities" 
* קהילת יהודי צילץ באתר השטאטל הווירטואלי 
* 

## הערות שוליים

קטגוריה:אופולה (פרובינציה): ערים
קטגוריה:שלזיה (פרובינציה): עיירות יהודיות
זכירת מעשה מרים

[שמאל|ממוזער|250px|מרים מחוץ למחנה, ציור מעשה ידי [ג'יימס טיסו משנת 1896 לערך.]]
**זכירת מעשה מרים** היא מצות עשה לדעת הרמב"ן, שעניינה הוא לזכור את מעשה צרעת מרים על שנעשה, מפני שדברה לשון הרע על אחיה משה.

רבים נוהגים לאמר לאחר תפילת שחרית את פסוקי התורה בהם מופיע סיפור מעשה מרים, בהרבה מסידורי התפילה הנפוצים אף נדפסו פסוקים אלו כחלק משש זכירות, הנאמרים לאחר תפילת שחרית.

לדעת ה"חפץ חיים" אדם המדבר לשון הרע מבטל מצוות עשה זו.

## מקור המצווה
מקור המצווה הוא מהנאמר בתורה  . וכפי שכתב הרמב"ן בפירושו על התורה: 
כדבריו של  הרמב"ן, משמע אף בספרא ריש פרשת בחוקתי. וכן כתבו בספר הרשב"ץ והחרדים. וכן פסק החפץ חיים.

המגן אברהם כתב שהטעם שלא תקנו לקרות בספר תורה זכירת מעשה מרים, כמו שתיקנו לקרוא פרשת עמלק לצורך קיום מצוות זכירת מעשה עמלק, הוא משום גנותה של מרים, ולכך לא רצו לתקן קריאה מיוחדת, ויוצאים ידי חובה בקריאת הסדרה של פרשת השבוע.

## מהות המצווה
עניין המצווה הוא להתבונן במעשה מרים וללמוד ממנו את החומרה הגדולה שיש בלשון הרע וכדבריו של הרמב"ם:

## המצווה במניין המצוות
מלבד הרמב"ן שמנה מצווה זו במניין תרי"ג מצוות, שאר הראשונים כדוגמת הרמב"ם והסמ"ג לא הזכירו מצווה זו במניין המצוות שלהם. אמנם בספרו ההלכתי הזכיר הרמב"ם את עניין לשון הרע וההתבוננות הנצרכת ממעשיה של מרים.

לדעת ה"חפץ חיים", גם לרמב"ם זכירת מעשה מרים היא מצווה מהתורה, על אף שלא מנאה בספר המצוות שלו. יש שהסבירו שהטעם שלא מנאה הרמב"ם בספר המצוות, הוא מפני שאין חובה לקיים את המצוה על ידי קריאת הפרשה בפה, ודי לזכור את הדבר במחשבה. ולכן היא פרט מתוך הלאו שלא תלך רכיל שנמנה במניין המצוות.

בערוך השולחן כתב שהיום שדיני צרעת אינם נוהגים, אף מצוות זכירת מעשה מרים אינו נוהג, מכיוון שהתורה הסמיכה את מעשה מרים לדיני צרעת. 

## חיוב בפה או במחשבה
דעת החינוך והשאגת אריה שדי לזכור במחשבתו את מעשה המרים על מנת לקיים מצווה זו, ואין חיוב לזכור דווקא בפה.

לעומת זאת החפץ חיים כתב שחובה לזכור בפה כמו ששנינו בספרי .

לאותן דעות שיש מצווה לזכור בפה, יש שכתבו שחיוב המצווה חל כל יום מחדש,
ויש הסוברים שמספיק להזכיר פעם אחת בשנה כדין מצוות זכירת מעשה עמלק.

המגן אברהם (ס, ב) מביא בשם האר"י לכוון בתפילת שחרית בברכת אהבת רבה במילים "להודות לך" זכירת מעשה מרים שהפה נברא להודות לה' ולייחדו ולא לספר בו לשון הרע ח"ו.

## לקריאה נוספת
* 
* חפץ חיים שמירת הלשון שער התבונה פרק י"ב, באתר תורת אמת
* תוף מרים פרק ז', באתר הקול החמישי

## קישורים חיצוניים
* עלון נר יששכר – אתר ביננו
* שיעור בנושא זכירת מעשה מרים, באתר קול הלשון
* 

## הערות שוליים

קטגוריה:מצוות עשה
קטגוריה:מרים הנביאה
כוונת MARS

[שמאל|ממוזער|300x300 פיקסלים| זוג נחתים סורקים עם [רובה M16|רובי M16A4 בפלוג'ה, עיראק (דצמבר 2004); זה שבקדמה עם כוונת MARS מחוברת דרך מסילת פיקטיני.]]
[ממוזער|כוונת MARS עם [אמצעים אופטיים לנשק קל של צה"ל|מכפל בשימוש צה"ל, מלחמת חרבות ברזל]]
כוונת **MARS** (באנגלית: **M**ulti-purpose **A**iming **R**eflex **S**ight, ובעברית: כוונת השלכה רב תכליתית) היא כוונת המשלבת שני מכשירי תצפית, כוונת השלכה וכן כוונת לייזר, וגם כוונת ברזל כגיבוי. היא תוכננה ומיוצרת על ידי חברת ITL Optronics, שבסיסה בישראל. הלייזר עשוי להיות גלוי או אינפרא אדום וניתן להפעיל אותו לפי הצורך באמצעות מתג לחץ. הכוונת נרכשה על ידי מספר צבאות, כולל צבא ארצות הברית, עבור סדרת ה-M16; צה"ל, עבור רובה התבור; וצבא הודו (בייצור מקומי ברישיון כ-Raptor sight), עבור רובה INSAS, כמו גם לקוחות אחרים.

אופטיקה וחיישנים:

## ראו גם
* אמצעים אופטיים לנשק קל של צה"ל
* Aimpoint AB
* טריג'יקון
* ELCAN טכנולוגיות אופטיות
* EOTech
* מפרולייט

## קישורים חיצוניים

* חוברת ITL Mars

קטגוריה:כלי ירייה - מבנה ופעולה
קטגוריה:מכשירים אופטיים
קטגוריה:עזרים טקטיים לכלי ירייה
MARS
דנאיתיים

**דָּנָאִיתִּיים** (שם מדעי: Danainae) היא תת-משפחה של פרפרים ממשפחת הנימפיתיים, המונה כ־300 מינים החיים בעיקר באזורים טרופיים.

הטקסון סווג ב-1833 על ידי בואדיוול כמשפחה (Danaidae) של פרפרים. אולם הסווג שונה והיא מוגדרת היום כתת-משפחה במשפחת הנימפתיים. תפוצתם ברחבי עולם אולם באמריקה יש רק ארבעה מינים (בהם דנאית מלכותית) ובאירופה רק שני מינים. תפוצת רוב המינים באפריקה, אסיה ואוסטרליה.

בישראל מין אחד בלבד והוא דנאית הדורה.

## קישורים חיצוניים

קטגוריה:בעלי חיים שתוארו ב-1833
קטגוריה:טקסונים שתוארו בידי ז'אן-בטיסט בואדובל
קטגוריה:נימפיתיים
אהרן קפיטולניק

**אהרן קפיטולניק** (12 בפברואר 1937 – 14 ביוני 2014) היה כדורגלן ומאמן כדורגל ישראלי. קפיטולניק, שהיה ידוע בכינוי "קפי", נחשב לאחד מגדולי שחקניה של הכח רמת גן.

## קריירה
קפיטולניק, יליד שכונת פלורנטין, החל את דרכו בכדורגל כבלם בקבוצת מכבי רמת גן, ששיחקה באותן שנים בליגה ב'. ב-1959 התאחדה הקבוצה עם הכח תל אביב וביחד יצרו השתיים את הכח מכבי רמת גן. ב-1962 עלתה הקבוצה לליגה הלאומית, ותוך שתי עונות בלבד הפכה לאלופת ישראל בעונת 1964/1965. בעונה עצמה במחזור האחרון נוצחה הפועל תל אביב (יריבתה העיקרית לתואר ביחד עם הפועל פתח תקווה) בחוץ על ידי מכבי נתניה 1-0, בזמן שהכח גברה באצטדיון בגלי גיל על מכבי תל אביב 1-3 וטיפסה למקום הראשון, כשהיא מקדימה את הפועל פתח תקווה בהפרש שערים בלבד וזוכה באליפות בפעם הראשונה בהיסטוריה של המועדון. קפיטולניק שימש כקפטן הקבוצה, והיה אחד מגיבורי האליפות ביחד עם יהודה שהרבני ולופא קדוש.

בתקופת השיא שלו כשחקן, נכלל קפיטולניק בסגל הרחב של נבחרת ישראל וערך בה הופעה אחת. כמו כדורגלנים ישראלים רבים באותה תקופה, הוא סירב לעבור לשחק בחוץ לארץ, לאחר שקיבל הצעה מקבוצה דרום אפריקאית.

בינואר 1967 מונה כמאמן-שחקן בקבוצת הכח מכבי רמת גן. ביולי 1968, עזב את הכח, לאחר שעבר קורס מאמנים במכון וינגייט ועבר לשמש מאמן-שחקן בהפועל הרצליה.

בעונת 1973–1974 אימן את הפועל חולון ולקראת סוף העונה חזר לאמן את הכח מכבי רמת גן.
בעונת 1977–1978 אימן את הפועל פתח תקווה, וחזר לאמן אותה בעונת 1982–1983.

את עיקר הצלחתו כמאמן השיג כאשר העפיל עם מכבי רמת עמידר לגמר גביע המדינה בשנת 1980 וכאשר העלה את הפועל לוד לליגה הלאומית ב-1982, לראשונה מזה 17 שנים. ביוני 1984 חזר לאמן את הפועל לוד, אולם עזב באוקטובר עקב מחלוקת על תנאי שכר.

בשנת 1993 אימן את הפועל רמת-גן גבעתיים.

## חיים אישיים
קפיטולניק היה נשוי לסטנדאפיסטית יעל קפיטולניק, שבהופעותיה נהגה לספר על חיי הזוגיות של השניים. לזוג שלושה ילדים, ששניים מתוכם היו גם הם כדורגלנים.

לאחר מאבק במחלה קשה, נפטר קפיטולניק ביוני 2014 בגיל 77, חודש וחצי לאחר פטירתו של חברו להכח רמת גן, לופא קדוש.

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הכח רמת גן
קטגוריה:תל אביב-יפו: כדורגלנים
קטגוריה:מאמני כדורגל ישראלים
קטגוריה:מאמני הכח רמת גן
קטגוריה:מאמני הפועל הרצליה
קטגוריה:מאמני הפועל חולון בכדורגל
קטגוריה:מאמני הפועל לוד
קטגוריה:מאמני הפועל פתח תקווה
קטגוריה:מאמני מכבי יפו
קטגוריה:מאמני הפועל רמת גן
קטגוריה:מאמני מכבי יבנה
קטגוריה:ישראלים שנולדו ב-1937
קטגוריה:ישראלים שנפטרו ב-2014
מצעד סוף השנה של בילבורד הוט 100 לשנת 2019

[ממוזער|250px|"[Old Town Road" מאת ליל נאז X ובילי ריי סיירוס הגיע למקום הראשון במצעד השנתי]]
[ממוזער|250px|לזמר [פוסט מאלון חמישה שירים במצעד]]
**מצעד סוף השנה של בילבורד הוט 100 לשנת 2019** הוא רשימת השירים לסיכום שנת 2019 של הבילבורד הוט 100, שפורסמה ב-5 בדצמבר 2019. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני המכירות שנאספו מה-24 בדצמבר 2018 עד 16 בנובמבר 2019.

## רשימת סוף השנה

## ראו גם
* 2019 במוזיקה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מצעדי הבילבורד
קטגוריה:מצעדי מוזיקה מ-2019
הבהלה האדומה (1918–1920)

**"הבהלה האדומה הראשונה"** (באנגלית: **First** **Red Scare**) הוא כינוי לתסיסה אזרחית אלימה, שהתרחשה בארצות הברית בין השנים 1918–1920 וגררה עמה חשש מקריסת ארצות הברית למהפכה קומוניסטית או אנרכיסטית. הבהלה האדומה החלה עקב תסיסה אזרחית, עליית הלאומנות האמריקאית ומהפכת אוקטובר ברוסיה, שהעלתה לשלטון את הבולשביקים באחרונה. הבהלה סומנה תחילה בשביתות ממושכות של פועלים כמו גם שוטרים, הובילה עם הזמן לפרעות אלימות וללינצ'ים שהתבססו על שנאה גזעית ולבסוף גם לסדרת רציחות ומאסרים המוניים של פעילים סוציאליסטים ברחבי ארצות הברית. חוסר הפעילות של ממשל וודרו וילסון במהלך הבהלה האדומה היה גורם מרכזי בניצחון המפלגה הרפובליקנית תחת וורן הרדינג במהלך הבחירות לנשיאות בשנת 1920.

במהלך הבהלה האדומה ארגונים אנרכיסטים ביצעו סדרה ארוכה של פיגועי טרור, וחלה עלייה בהשפעתו של הקו קלוקס קלאן. במהלך המשבר, התובע הכללי של ארצות הברית, אלכסנדר מיטשל פאלמר, הנהיג מדיניות חירום לאומית נגד ארגונים פוליטיים רדיקליים שכללה חקר בלתי-חוקי של פרטים אישיים אחר אזרחים אמריקאים, מעצרים המוניים ועוד. מהגרים בעיקר מדרום אירופה הואשמו בהפצת האידאולוגיות הרדיקליות ומדיניות הממשל האמריקאית נטתה לאחר הבהלה נגד הגירה, בעיקר מאירופה, לארצות הברית. כאמור, הבהלה האדומה התרחשה במקביל לתסיסה חברתית ממושכת ובמהלכה הועברו בממשל התיקון ה-18 והתיקון ה-19 לחוקת ארצות הברית. החשש מפני התנועות הרדיקליות שומש כדי להצדיק את ההדחקה של חופש הביטוי.

לאחר הבהלה האדומה, ארגוני פועלים כגון מפלגת הלייבור האמריקאית דוכאו והוטלו תחת פיקוח ממושך מצד הממשל. האירועים גררו את הקמתו של ארגון ה-FBI אשר הוקם בשנת 1921 תחת מנהלו של ג'ון אדגר הובר, שהיה מאוכפי החוק המרכזיים במהלך הבהלה האדומה. בשנת 1919 נרצחו מעל 150 אזרחים בפיגועי טרור שבוצעו בידי אנרכיסטים. לאורך הבהלה נעצרו מעל 3,000 פעילים פוליטיים מתוכם 500 מן המורשעים גורשו מארצות הברית. בין המורשעים היו מנהיגים של ארגונים רדיקליים ובהם לואיג'י גָלֶאַני, יוג'ין דבס, ג'ון ריד ועוד. אירועי הבהלה האדומה עוררו מצב של חשש אזרחי ממושך בארצות הברית מפני ארגוני שמאל קיצוניים, אנרכיסטים, סוציאליסטים וקומוניסטים למיניהם, אשר חוזק עם הזמן והגיע לשיאו במהלך המלחמה הקרה.

## ראו גם
* ארצות הברית במלחמת העולם הראשונה
* מקארתיזם
* מהומות הגזע בשיקגו (1919)

## לקריאה נוספת

* Ann Hagedorn, **[https://books.google.co.il/books?id=a7UMG78Z9i0C&dq=Ann+Hagedorn,+Savage+Peace:+Hope+and+Fear+in+America&hl=iw&source=gbs_navlinks_s Savage Peace: Hope and Fear in America, 1919]**, Simon and Schuster, 2007. 


## קישורים חיצוניים

* הבהלה האדומה הראשונה, הערות אוקספורד
* הבהלה האדומה הראשונה, היסטוריה אמריקאית

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: היסטוריה (1918–1945)
קטגוריה:מהפכות במאה ה-20
קטגוריה:אנרכיזם
קטגוריה:קומוניזם
קטגוריה:קו קלוקס קלאן
קטגוריה:מהומות בארצות הברית
קטגוריה:ארצות הברית: גזענות
Take Care (אלבום)

**Take Care** הוא אלבום האולפן השני של הראפר הקנדי דרייק. האלבום יצא לאור ב-15 בנובמבר 2011, על ידי חברות התקליטים יאנג מאני אנטרטיינמנט, קאש מאני רקורדס וריפבליק רקורדס. האלבום מכיל הופעות אורח של דה ויקנד, ריהאנה, קנדריק לאמאר, בירדמן, ניקי מינאז', ריק רוס, ליל ויין ואנדרה 3000. לצד ההפקה המוזיקלית הבולטת של המפיקים הראשיים של האלבום דרייק ו-40, מפיקים נוספים באלבום כוללים את טי-מינוס , שנטל קרביאזוק , בוי-1דה, אילנג'לו , ג'יימי xx , סופה דופס , ג'אסט בלייז, צ'ייס אן קאש ודוק מקיני .

## רקע
לפני *Take Care*, דרייק הוציא את אלבום הבכורה שלו, *Thank Me Later*, שזכה להצלחה וביקורות חיוביות, אך דרייק הרגיש מפוזר בנוגע לתוכן המוזיקלי של האלבום. דרייק והמפיק המוזיקלי 40 החלו לעבוד על האלבום ב-2010, לאחר צאת אלבום הבכורה של דרייק. שירתו של דרייק באלבום כוללת עיטור רגשי, שירת אלטו, קצב גרוני, זרימה מלודית ודגש גדול יותר על שירה מאשר באלבום הבכורה של דרייק.

## ביקורות
האלבום אף זכה לשבחים מצד המבקרים, שציינו לשבח את ההפקה הרחבה והנושאים הרגשיים באלבום. בפרט, האלבום הוכתר כאלבום הטוב ביותר של השנה ברשימות שפרסמו מגזין טיים.

האלבום נבחר על ידי מגזינים ואתרים רבים לאחד האלבומים הטובים ביותר לשנת 2011, ובהמשך לאחד האלבומים הטובים ביותר בעשור השני של המאה ה-21. האלבום זכה בפרס גראמי לאלבום הראפ הטוב ביותר בשנת 2013. ב-2020, דורג האלבום במקום ה-95 ברשימת 500 האלבומים הגדולים בכל הזמנים.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2011, וסיכום האלבומים של העשור השני של המאה ה-21. כתב העת *[[The A.V. Club]]* דירג את האלבום במקום ה-38 ברשימת "50 האלבומים האהובים ביותר של שנות ה-2010. בילבורד דירג את האלבום במקום ה-16 ברשימת "100 האלבומים הטובים ביותר של שנות ה-2010". בשנת 2019, מגזין הגרדיאן דירג את האלבום במקום ה-78 ברשימת "100 האלבומים הטובים ביותר של המאה ה-21".

מגזין פיצ'פורק דירג את האלבום ברשימת "200 האלבומים הטובים ביותר של שנות ה-2010" במקום ה-13. בשנת 2019, מגזין הרולינג סטון ערך את רשימת "100 האלבומים הטובים ביותר של שנות ה-2010" ודירג את האלבום במקום השישי. בשנת 2022 האלבום דורג במקום ה-11 ברשימת 200 אלבומי ההיפ-הופ הטובים ביותר בכל הזמנים של המגזין. מגזין *Spin* כלל את האלבום במקום ה-63 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019. ביולי 2024 מגזין בילבורד דירוג את האלבום במקום ה-31 ברשימת "100 אלבומי הראפ הגדולים בכל הזמנים: רשימת צוות".

## הצלחה מסחרית
אף על פי שדלף ברשת תשעה ימים לפני צאתו, האלבום הגיע היישר אל המקום הראשון במצעד הבילבורד 200 ומכר 631,000 עותקים בשבוע הראשון לצאתו. האלבום זכה בתואר הפלטינה כשש פעמים על ידי איגוד תעשיית ההקלטות האמריקאי. ארבעה מהסינגלים מתוך האלבום הגיעו לטופ 20 במצעד הבילבורד הוט 100: "Headlines", "Make Me Proud", "The Motto" ו-"Take Care".

## רשימת רצועות

## מיקומי שיא

### מצעדי סוף שנה

### מצעדי עשור

## נתוני מכירות

## היסטוריית יציאות לאור

## קישורים חיצוניים
* 

## הערות שוליים

קטגוריה:אלבומי דרייק
קטגוריה:אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הראפ של השנה
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת ריפבליק רקורדס
הוראס מרדן אולברייט

**הוראס מרדן אולברייט** (באנגלית: **Horace Marden Albright**; 6 בינואר 1890 – 28 במרץ 1987) היה איש שימור הסביבה ואיכות החיים אמריקאי.

## ביוגרפיה
אולברייט נולד בבישופ, קליפורניה. אביו ג'ורג' אולברייט היה כורה פחם. הוראס הוא סיים את לימודיו באוניברסיטת ברקלי ב-1912. לאחר מכן למד באוניברסיטת ג'ורג'טאון, שם קיבל תואר במשפטים. שם גם הכיר ונשא לאישה את גרייס נובל ונולדו להם שני ילדים.

לאחר סיום הלימודים בגורג'טאון, פנה אולברייט לעבודה בוושינגטון הבירה במחלקת הפנים. בתפקיד זה הוא הפך לעוזרו המשפטי של סטיבן מאת'ר אשר שימש כעוזר המזכיר הממונה על הפארקים הלאומיים.

## פעילותו בגנים הלאומיים
כאשר שירות הפארקים הלאומיים של ארצות הברית (NPS) הוקם בשנת 1916, סטיבן מאת'ר הפך לראש ה-NPS ואילו אולברייט, המשיך להיות העוזר המשפטי שלו.

תחת שירות הפארקים, אולברייט היה אחראי לאבטחת קרקעות שלאחר מכן ישמשו כפארקים לאומיים. מאת'ר אשר סבל ממה שידוע כיום כהפרעה דו־קוטבית, נעדר מהעבודה לעיתים תכופות כך שאולברייט הפך לאחראי ומנהל בפועל.

אולברייט הפך למפקח של הפארק הלאומי ילוסטון והפארק הלאומי יוסמיטי. ב-1922 הוא נבחר לחבר במועדון בון וקרוקט (Boone and Crockett Club), ארגון שימור חיות-בר שנוסד על ידי תיאודור רוזוולט וג'ורג' בירד גרינל.

בשנת 1929 חלה מאת'ר ואולברייט הפך למנהל ה-NPS. הוא שירת כמנהל עד שנת 1933 בה התפטר מתפקידו.

לאחר התפטרותו, החל אולברייט לעבוד עבור תאגיד האשלג של ארצות הברית, ותאגיד בוראקס וכימיקלים האמריקאי (Coast Borax Company**)**. הוא שירת בתפקידים שונים בשתי החברות כמנהל, סגן נשיא ומנהל כללי. בתקופה זו הם התגוררו בניו רושל, ניו יורק. בשנת 1937 צויר דיוקנו על ידי האמן הרברט א. קולינס.

בשנת 1969 זכה אולברייט בעיטור כבוד "מדליית אודובון", האגודה הלאומית לשימור ציפורים וחקר התנהגותם.

בשנת 1980 החליט הנשיא ג'ימי קרטר להעניק לו את מדליית החירות הנשיאותית לכבוד יום השנה ה-64 של ה-NPS. הנשיא קרטר הכריז על הפרס באוגוסט 1980, ואת המדליה העניק לו ב־8 בדצמבר עוזר שר הפנים רוברט ל. הרבסט, בטקס בוואן נייס, לוס אנג'לס קליפורניה.

אולברייט נפטר ב וואן נייס קליפורניה ב -28 במרס 1987 בגיל 97. הוא נקבר ב-Forest Lawn Memorial Park, בקליפורניה.

## לזכרו
מספר מקומות הקשורים לפעילותו בפארקים הלאומיים נקראים על שמו:
* אלברייט גרוב (Albright Grove), חורשת אלברייט בפארק הלאומי גרייט סמוקי מאונטיינז .
* מרכז הדרכה אולברייט בפארק הלאומי גרנד קניון
* מרכז המבקרים אולברייט בפארק הלאומי ילוסטון.
* פסגת אולברייט בפארק הלאומי גרנד טיטון נושאת את שמו.

אולברייט הייה אח במסדר הבונים החופשיים, בלשכת ליווינגסטון מס ' 32 בליווינגסטון, מונטנה.

## קישורים חיצוניים

* הפארקים הלאומיים - ביוגרפיות
* ספר על הפארקים  הלאומיים בארצות הברית.
* הוראס אלברייט - כורה, עורך דין ומנהל

## הערות שוליים

קטגוריה:אמריקאים ילידי קליפורניה
קטגוריה:אמריקאים חברי הבונים החופשיים
קטגוריה:בוגרי אוניברסיטת קליפורניה בברקלי
קטגוריה:בוגרי בית הספר למשפטים באוניברסיטת ג'ורג'טאון
קטגוריה:שירות הפארקים הלאומיים של ארצות הברית: אתרים
קטגוריה:אמריקאים שנולדו ב-1890
קטגוריה:אמריקאים שנפטרו ב-1987
ז'ורז' סבסטיאן

**ז'ורז' סבסטיאן** (בהונגרית: **Sebestyén György**; בודפשט, 17 באוגוסט 1903 – 12 באפריל 1989, לה-אוטוויל, צרפת) היה מנצח צרפתי, יהודי-הונגרי בלידתו, שמזוהה במיוחד עם וגנר ועם הרפרטואר הפוסט-רומנטי (ברוקנר, מאהלר, ריכרד שטראוס).

## קורות חיים
ז'ורז' סבסטיאן נולד במשפחה יהודית בהונגריה כבנו של המתרגם וההיסטוריון קארוי שבשטין. הוא למד תחילה פסנתר וכינור בבודפשט בטרם פנה להלחנה. לאחר מכן עבד עם לאו ויינר, זולטאן קודאי ובלה ברטוק. בשנת 1921 הוא הפך לקורפטיטור באופרה הממלכתית של בוואריה במינכן שם עבד עם ברונו ולטר והיה עוזר המנצח שלו בשנה שלאחר מכן.

### תפקידים עד המלחמה
אחר כך בילה עונה אחת בין השנים 1923–1924 כעוזר מנצח במטרופוליטן אופרה בניו יורק, שם הוא ניגן גם כפסנתרן. עם שובו לאירופה ניצח בבתי האופרה בהמבורג ובלייפציג, לפני שהפך למנצח הראשי בדויטשה אופר ברלין (1927–1930). לאחר מכן הוא מונה למנהל המוזיקלי של הרדיו והתזמורת הפילהרמונית של מוסקבה (1931–1937). בשנת 1935 ניהל שם את הביצוע הראשון של הגרסה המקורית של האופרה של מוסורגסקי*[[בוריס גודונוב (אופרה)|בוריס גודונוב]],* בוריס גודונוב.

בשנת 1938 חזר לאמריקה ובילה שם את שנות מלחמת העולם השנייה, כשהוא מכהן בכמה תפקידים, כולל מנצח באופרה של סן פרנסיסקו, מנהל מוזיקלי של תוכנית רדיו עבור CBS, ומנהל מוזיקלי של התזמורת הפילהרמונית של סקרנטון.

### אחרי המלחמה
לאחר המלחמה שב לאירופה והתיישב בצרפת. הוא ערך את הופעת הבכורה שלו באופרה גרנייה בשנת 1947 וניהל שם את הופעת הבכורה של מריה קאלאס (1958) ושל רנאטה טבאלדי (1959). הוא היה פעיל מאוד גם בניצוח ברדיו הצרפתי, בעיקר הסימפוניות המלאות של ברוקנר ומאהלר.

הוא הקליט קבוצות שלמות של אופרות לקמה (עם מדו רובין, 1952) ומיניון (1953) עבור דקה רקורדס ; ועם סוזן ז'ויול (1952) עבור אורניה. ההקלטה הידועה ביותר שלו עשויה להיות, עם זאת, קטעים מכרמן (1946), עם ריסה סטיבנס, נדין קונר, ראול ג'ובין ורוברט ויד, עבור קולומביה רקורדס. בין ההקלטות ה"פיראטיות" של סבסטיאן ניתן למנות את האופרה אלקטרה (1966) ואת האופרה סלומה (1967), שניהם עם אלברט לאנס וטיטו גובי.

## לקריאה נוספת

* *Le dictionnaire des interprètes*, Alain Pâris (Éditions Robert Laffont, 1989). 


## קישורים חיצוניים

* , עם מריה קאלאס, 1958.
* הפרופיל של ז'ורז 'סבסטיאן באתר רמינגטון

קטגוריה:כנרים יהודים הונגרים
קטגוריה:מלחינים יהודים הונגרים
קטגוריה:מנצחים יהודים צרפתים
קטגוריה:מנצחים יהודים גרמנים
קטגוריה:מנצחים יהודים אמריקאים
קטגוריה:פסנתרנים יהודים אמריקאים
קטגוריה:בודפשט: אישים
קטגוריה:פסנתרנים יהודים הונגרים
קטגוריה:מנצחים יהודים הונגרים
קטגוריה:יהדות בודפשט
קטגוריה:הונגרים שנולדו ב-1903
קטגוריה:צרפתים שנולדו ב-1903
קטגוריה:הונגרים שנפטרו ב-1989
קטגוריה:צרפתים שנפטרו ב-1989
אלבאנו

**אַלְבָּאנוֹ**/**אַלְבָּנוֹ** (Albano) הוא שם שמקורו בשם הלטיני **אַלְבָּאנוּס** (Albanus). שורש השם במונח  (Alba) שמשמעותו בלטינית היא 'לבן', ככל הנראה כאן במשמעות 'הר' – שעליו שלג לבן או שבראשו עננים לבנים. מונח מקביל הוא  (בחילוף ב' ב־פ').
יוז'ף דירי

**יוז'ף דרי** (בהונגרית: **Déry József**; פשט-בודה, 1818 – בודפשט, 17 במרץ 1891) היה רופא יהודי-הונגרי, מראשוני היהודים שלמדו ויכלו לעסוק ברפואה בממלכת הונגריה.

## ביוגרפיה
דרי נולד כאמור במשפחה יהודית, הוא למד בבית הספר התיכון בעיר פשט לאחר מכן סיים את לימודיו באוניברסיטה בפשט וקיבל תואר דוקטור לרפואה בשנת 1842. בהמשך התמחה ועבד כרופא מיילד וכרופא כללי. עד יום מותו פעל כרופר בבירת הונגריה והיה אחד הרופאים הראשונים בהונגריה שעסק במה שמכונה היום פסיכיאטריה.

## עבודותיו
* כיצד לרפא הפרעות נפשיות בהתחלה? ארלנמאייר אלברכט פשט, 1864.
* מאמריו הרפואיים פורסמו בכתה העת "רפואה" (Gyógyászat)(1863–1868) וב-Ung. Med. Chirurg. Presse (1867).

## לקריאה נוספת
* יוז'ף סיניאי: חייהם ויצירותיהם של סופרים הונגרים. בודפשט. 1893
* לקסיקון יהודי הונגרי. 1929. יוז'ף דרי

קטגוריה:רופאים יהודים הונגרים
קטגוריה:הונגרים שנולדו ב-1818
קטגוריה:הונגרים שנפטרו ב-1891
פטרישיה קלמבר

**פטרישיה קלמבר** (באנגלית: **Patricia Kalember**; נולדה ב-30 בדצמבר 1956) היא שחקנית אמריקאית.

## ביוגרפיה
קלמבר נולדה בסקנקטדי במדינת ניו יורק וגדלה בין היתר בבקונטיקט ובקנטקי, היא בוגרת תואר בתיאטרון מאוניברסיטת אינדיאנה ותואר שני מאוניברסיטת טמפל.

## קריירה
ב-1981 הופיעה לראשונה בטלוויזיה באופרת הסבון "דאלאס", לאחר מכן הופיעה באופן קבוע באופרת הסבון "Loving". ב-1990 שיחקה בסרט האימה "Jacob's Ladder".

היא גילמה את ג'ורג'י בסדרת הדרמה "אחיות". ב-2002 שיחקה בסרט הטלוויזיה "Path to War", סרט ביוגרפי על לינדון ג'ונסון.

היא שיחקה שופטת במספר פרקים של הסדרה חוק וסדר: מדור מיוחד. ב-2011 שיחקה בסרט ללא גבולות.

בשנים 2017–2019  שיחקה בסדרת גיבורי העל "הקרצייה" מבית אמזון פריים וידאו.

## חיים אישיים
מ-1980 ועד 1983 הייתה נשואה לשחקן מארק טורס, ב-1986 נישאה בשנית לשחקן הבריטי דניאל גרול ולהם שלושה ילדים.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת אינדיאנה בלומינגטון
קטגוריה:בוגרי אוניברסיטת אינדיאנה בלומינגטון
קטגוריה:בוגרות אוניברסיטת טמפל
קטגוריה:בוגרי אוניברסיטת טמפל
קטגוריה:אמריקאיות שנולדו ב-1956
קטגוריה:אמריקאים שנולדו ב-1956